# Els peixos .

Els peixos més coneguts són els que mengem normalment com la sardina o la tonyina que són marins. El llenguado i el rap també viuen al mar, al fons, són aplanats i la seva pell imita el color de la sorra per passar inadvertits als seus enemics.

La truita, el barb i la carpa són d'aigua dolça, viuen als llacs o als rius.

N'hi ha alguns com els salmons que passen unes temporades al mar i unes altres a l'aigua dolça.

### Què vol dir que la sardina o la tonyina són marins?

A) Que són de color blau marí

B) Que són bons mariners

C) Que viuen al mar

D) Que viuen al riu

E) Que són d'aigua dolça

### Què fan d'especial els llenguados per defensar-se dels seus enemics?

A) Amagar-se en un forat de les roques

B) Posar-se darrera d'unes algues

C) Nedar molt de pressa

D) Camuflar-se a la sorra

E) Atacar els seus enemics

### Si les anguiles són del mateix grup que els salmons, on deuen viure?

A) Als rius

B) Al mar

C) Al riu i al mar

D) Al fons del mar

E) Al fons del riu

### Segons el text, quina classificació de peixos creus que és més correcta?

A) De mar - de riu - marins

B) Plans - rodons - allargats

C) De mar - sardines - tonyines

D) De platja - de riu - de costa

E) De mar - de riu - de mar i riu